कार्यक्रम को सम्बोधित करते हुए मुख्यमंत्री ने कहा कि कारगिल विजय दिवस देश के शौर्य, पराक्रम, स्वाभिमान और सम्मान का दिवस है। उत्तर प्रदेश के अनेक वीरों ने इस युद्ध में अपना सर्वोच्च बलिदान दिया। उन्होंने कहा कि प्रदेश के सभी नगर निगमों में शहीदों की स्मृति में पार्क बनाए जाने चाहिए। समाज, प्रदेश और देश की समृद्धि के लिए सभी को प्रयास करना चाहिए, तभी हम खुशहाल भारत बना सकते हैं।